2003D0526 — DA — 29.04.2005 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS BESLUTNING 2003/526/EF af 18. juli 2003 om beskyttelsesforanstaltninger mod klassisk svinepest i visse medlemsstater (meddelt under nummer K(2003) 2535) (EØS-relevant tekst) (2003/526/EF) (EFT L 183, 22.7.2003, p.46)

Ændret ved:









▼B

KOMMISSIONENS BESLUTNING 2003/526/EF

af 18. juli 2003

om beskyttelsesforanstaltninger mod klassisk svinepest i visse medlemsstater

◄

(meddelt under nummer K(2003) 2535)

(EØS-relevant tekst)

(2003/526/EF)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelsen af det indre marked ( 1 ), senest ændret ved Europa-Parlamentets og Rådets direktiv 2002/33/EF ( 2 ), særlig artikel 10, stk. 4, og ud fra følgende betragtninger: (1) Som følge af udbrud af klassisk svinepest i visse grænseområder i Frankrig, Tyskland og Luxembourg vedtog Kommissionen beslutning 2002/626/EF af 25 juli 2002 om godkendelse af den plan, Frankrig har forelagt for udryddelse af klassisk svinepest hos vildsvin i departementerne Moselle og Meurthe-et-Moselle ( 3 ), beslutning 2002/1009/EF af 27. december 2002 om beskyttelsesforanstaltninger mod klassisk svinepest i Belgien, Frankrig, Tyskland og Luxembourg ( 4 ), beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland ( 5 ), beslutning 2003/136/EF af 27. februar 2003 om godkendelse af planerne for udryddelse af klassisk svinepest hos vildtlevende svin og nødvaccination af vildtlevende svin mod klassisk svinepest i Luxembourg ( 6 ) og beslutning 2003/363/EF af 14. maj 2003 om godkendelse af planen for udryddelse af klassisk svinepest hos vildtlevende svin i visse områder i Belgien ( 7 ). (2) Under hensyn til sygdommens udvikling og placeringen af de seneste sygdomstilfælde hos vildtlevende svin bør foranstaltningerne i beslutning 2002/1009/EF fortsat anvendes, og områderne i Frankrig og Tyskland, hvor bekæmpelsesforanstaltningerne anvendes, bør ændres. (3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed — ud fra følgende betragtninger: VEDTAGET FØLGENDE BESLUTNING:







Artikel 1

Denne beslutning anvendes, uden at det berører de af medlemsstaterne forelagte planer, som Kommissionen godkendte ved beslutning 2002/626/EF, 2003/135/EF, 2003/136/EF og 2003/363/EF.

Artikel 2

▼M4

1. Tyskland, Frankrig, Luxembourg og Slovakiet (i det følgende benævnt »de berørte medlemsstater«) sørger for, at ingen svin forsendes fra de berørte medlemsstater, medmindre svinene:

▼B

a) kommer fra et område uden for de i bilaget anførte områder og

b) kommer fra en bedrift, hvor der ikke er blevet indsat levende svin fra de i bilaget anførte områder i de sidste 30 dage før forsendelsen af de pågældende svin.

2. De berørte medlemsstater sørger for, at transport af svin gennem de i bilaget anførte områder foregår ad hovedveje eller jernbanelinjer uden nogen form for stop.

Artikel 3

1. De berørte medlemsstater sørger for, at ingen ornesæd forsendes, medmindre sæden stammer fra orner, der holdes på en ornestation som nævnt i artikel 3, litra a), i Rådets direktiv 90/429/EØF ( 8 ), der ligger uden for de i bilaget anførte områder.

2. De berørte medlemsstater sørger for, at ingen æg og embryoner fra svin forsendes fra disse medlemsstater, medmindre æggene og embryonerne stammer fra svin, der holdes på en bedrift, som ligger uden for de i bilaget anførte områder.

Artikel 4

1. Det sundhedscertifikat, der er fastsat i artikel 5, stk. 1, i Rådets direktiv 64/432/EØF ( 9 ), og som ledsager svin, der forsendes fra de berørte medlemsstater, forsynes med følgende påtegning:

»Dyr, der opfylder kravene i Kommissionens beslutning 2003/526/EF af 18. juli 2003 om beskyttelsesforanstaltninger mod klassisk svinepest i ►M3 visse medlemsstater ◄ «

.

2. Det sundhedscertifikat, der er fastsat i artikel 6, stk. 1, i Rådets direktiv 90/429/EØF, og som ledsager ornesæd, der forsendes fra de berørte medlemsstater, forsynes med følgende påtegning:

»Sæd, der opfylder kravene i Kommissionens beslutning 2003/526/EF af 18. juli 2003 om beskyttelsesforanstaltninger mod klassisk svinepest i ►M3 visse medlemsstater ◄ «

.

▼M3

3. Det sundhedscertifikat, der er fastsat i artikel 1 i Kommissionens beslutning 95/483/EF ( 10 ) og som ledsager svineembryoner og -æg, der forsendes fra de berørte medlemsstater, forsynes med følgende påtegning:

»Embryoner/æg ( 11 ) der opfylder kravene i Kommissionens beslutning 2003/526/EF af 18. juli 2003 om beskyttelsesforanstaltninger mod klassisk svinepest i visse medlemsstater ( 12 ).

▼B

Artikel 5

1. De berørte medlemsstater sørger for, at bestemmelserne i artikel 15, stk. 2, litra b), andet, fjerde, femte, sjette og syvende led, i Rådets direktiv 2001/89/EF ( 13 ) overholdes på svinebedrifterne i de i bilaget anførte områder.

2. De berørte medlemsstater sørger for, at køretøjer, der har været anvendt til transport af svin fra bedrifter i de i bilaget anførte områder, rengøres og desinficeres, hver gang de har været i brug, og transportøren skal føre bevis for, at de er desinficeret.

Artikel 6

▼M4

1. Uanset artikel 1, stk. 1, kan Tyskland, Frankrig og Luxembourg, hvis bestemmelsesmedlemsstaten godkender det, tillade forsendelse af svin fra bedrifter i de i del I i bilaget anførte områder til andre bedrifter eller slagterier i de i del I i bilaget anførte områder i en anden medlemsstat, såfremt svinene kommer fra en bedrift, hvor:

▼B

a) der ikke er indsat levende svin i de sidste 30 dage før forsendelse af de pågældende svin

b) en embedsdyrlæge har foretaget et klinisk undersøgelse efter kontrolproceduren i del A i kapitel IV i bilaget til Kommissionens beslutning 2002/106/EF ( 14 ) og i punkt 1, 2 og 3 i del D i kapitel IV i samme bilag og

c) der er foretaget serologiske tests for klassisk svinepest med negative resultater på prøver fra den gruppe svin, der skal flyttes, i de sidste syv dage før deres forsendelse. Der skal mindst tages prøver fra så mange svin, at der med 95 % konfidens kan påvises en serumprævalens på 10 % i den gruppe svin, der skal flyttes.

Litra c) gælder dog ikke for svin, der sendes direkte til slagterier til øjeblikkelig slagtning.

2. Når de i stk. 1 omhandlede svin forsendes, sørger de berørte medlemsstater for, at det i artikel 4, stk. 1, omhandlede sundhedscertifikat indeholder supplerende oplysninger om den kliniske undersøgelse, prøveudtagningen og testningen, antallet af testede prøver, den anvendte testtype og resultaterne af testen.

Artikel 7

De berørte medlemsstater kan tillade, at flytninger af svin, der stammer fra bedrifter i de i bilaget anførte områder, og som forsendes til andre områder i den samme medlemsstat, kun foretages fra afsendelsesbedrifter, hvor der er foretaget en klinisk undersøgelse og serologiske tests for klassisk svinepest med negative resultater efter bestemmelserne i artikel 6, stk. 1, litra b) og c).

▼M2

Artikel 6, stk. 1, litra c), gælder dog ikke for svin, der sendes direkte til slagterier til øjeblikkelig slagtning.

▼B

Artikel 8

De berørte medlemsstater underretter i Den Stående Komité for Fødevarekæden og Dyresundhed Kommissionen og medlemsstaterne om resultaterne af seroovervågningen af klassisk svinepest i de i bilaget anførte områder.

Artikel 9

Medlemsstaterne ændrer deres handelsforanstaltninger for at bringe dem i overensstemmelse med denne beslutning, og de sørger for øjeblikkelig passende publicity om de vedtagne foranstaltninger. De underretter straks Kommissionen herom.

Artikel 10

Denne beslutning tages op til ny overvejelse inden den 20. oktober 2003.

Artikel 11

Denne beslutning anvendes til den ►M7 30. april 2006 ◄ .

Artikel 12

Denne beslutning er rettet til medlemsstaterne.

▼M7









BILAG

DEL I

De områder i Tyskland og Frankrig, der er omhandlet i artikel 2, 3, 5, 6, 7 og 8

1) Tyskland: i delstaten Rheinland-Pfalz: a) Kreis Bad Dürkheim, Donnersbergkreis og Südliche Weinstraße b) byerne Speyer, Landau, Neustadt an der Weinstraße, Pirmasens og Kaiserslautern c) I Kreis Alzey-Worms: Ortschaft Stein-Bockenheim, Wonsheim, Siefersheim, Wöllstein, Gumbsheim, Eckelsheim, Wendelsheim, Nieder-Wiesen, Nack, Erbes-Büdesheim, Flonheim, Bornheim, Lonsheim, Bermersheim vor der Höhe, Albig, Bechenheim, Offenheim, Mauchenheim, Freimersheim, Wahlheim, Kettenheim, Esselborn, Dintesheim, Flomborn, Eppelsheim, Ober-Flörsheim, Hangen-Weisheim, Gundersheim, Bermersheim, Gundheim, Framersheim, Gau-Heppenheim; Gemeinde Monsheim og Alzey d) i Kreis Bad Kreuznach: Ortschaft Becherbach, Reiffelbach, Schmittweiler, Callbach, Meisenheim, Breitenheim, Rehborn, Lettweiler, Abtweiler, Raumbach, Bad Sobernheim, Odernheim a. Glan, Staudernheim, Oberhausen a. d. Nahe, Duchroth, Hallgarten, Feilbingert, Hochstätten, Niederhausen, Norheim, Bad Münster a. Stein-Ebernburg, Altenbamberg, Traisen, Fürfeld, Tiefenthal, Neu-Bamberg, Frei-Laubersheim, Hackenheim, Volxheim, Pleitersheim, Pfaffen-Schwabenheim, Biebelsheim, Guldental, Bretzenheim, Langenlonsheim, Laubenheim, Dorsheim, Rümmelsheim, Windesheim, Stromberg, Waldlaubersheim, Warmsroth, Schweppenhausen, Eckenroth, Roth, Boos, Hüffelsheim, Schloßböckelheim, Rüdesheim, Weinsheim, Oberstreit, Waldböckelheim, Mandel, Hargesheim, Roxheim, Gutenberg og Bad Kreuznach e) i Kreis Germersheim: Gemeinde Lingenfeld, Bellheim og Germersheim f) i Kreis Kaiserslautern: Gemeinde Weilerbach, Otterbach, Otterberg, Enkenbach-Alsenborn, Hochspeyer, Kaiserslautern-Süd, Landstuhl og Bruchmühlbach-Miesau; Ortschaft Ramstein-Miesenbach, Hütschenhausen, Steinwenden og Kottweiler-Schwanden g) i Kreis Kusel: Ortschaft Odenbach, Adenbach, Cronenberg, Ginsweiler, Hohenöllen, Lohnweiler, Heinzenhausen, Nussbach, Reipoltskirchen, Hefersweiler, Relsberg, Einöllen, Oberweiler-Tiefenbach, Wolfstein, Kreimbach-Kaulbach, Rutsweiler a. d. Lauter, Rothselberg, Jettenbach og Bosenbach h) i Rhein-Pfalz-Kreis: Gemeinde Dudenhofen, Waldsee, Böhl-Iggelheim, Schifferstadt, Römerberg og Altrip i) i Kreis Südwestpfalz: Gemeinde Waldfischbach-Burgalben, Rodalben, Hauenstein, Dahner-Felsenland, Pirmasens-Land og Thaleischweiler-Fröschen; Ortschaft Schmitshausen, Herschberg, Schauerberg, Weselberg, Obernheim-Kirchenarnbach, Hettenhausen, Saalstadt, Wallhalben og Knopp-Labach.

▼M8

2) Frankrig: Det område i departementerne Bas-Rhin og Moselle, der er beliggende vest for Rhinen og Rhin-Marne-kanalen, nord for motorvej A4, øst for floden Saar og syd for grænsen til Tyskland og kommunerne Holtzheim, Lingolsheim og Eckbolsheim.

▼M7

DEL II

De områder i Slovakiet, der er omhandlet i artikel 2, 3, 5, 7 og 8

Området henhørende under veterinær- og fødevareadministration Trnava (distrikterne Piešťany, Hlohovec og Trnava), Trenčín (distrikterne Trenčín og Bánovce nad Bebravou), Prievidza (distrikterne Prievidza og Partizánske), Púchov (kun distriktet Ilava), Žiar nad Hronom (distrikterne Žiar nad Hronom, Žarnovica og Banská Štiavnica), Zvolen (distrikterne Zvolen, Krupina og Detva), Banská Bystrica (distrikterne Banská Bystrica og Brezno), Lučenec (distrikterne Lučenec og Poltár) og Veľký Krtíš.